পেশাদারী পর্যায়ের ক্রিকেট খেলা থেকে অবসর গ্রহণের পর ধারাভাষ্যকর্মকে বেছে নেন গ্রেগ ব্লিউয়েট। ডিসেম্বর, ২০১৩ সালে ফেয়ারফ্যাক্স রেডিও নেটওয়ার্কের (এফআরএন) ধারাভাষ্য দলের সদস্যরূপে মনোনীত হন। এরফলে নেটওয়ার্ক স্টেশন বিশেষতঃ থ্রিএডব্লি মেলবোর্ন, টুইউই সিডনি, ফোরবিসি ব্রিসবেন, সিক্সপিআর পার্থ ও ডিজিটাল রেডিওতে টেস্ট খেলা, একদিনের আন্তর্জাতিক, বিগ ব্যাশ লীগ (বিবিএল) ও টি২০ আন্তর্জাতিকে সম্প্রচারকর্মে সাথে জড়িত হন। ২০১৮ সালে টেস্ট ক্রিকেট ও বিগ ব্যাশ লীগের খেলা সম্প্রচারের জন্যে সেভেন নেটওয়ার্কে যুক্ত হন।

গ্রেগ ব্লিউয়েটকে ২০১৪ সালে জিম্বাবুয়েতে একদিনের ত্রি-দেশীয় সিরিজে অস্ট্রেলিয়ার ফিল্ডিং পরামর্শক হিসেবে মনোনীত করা হয়। এরপর ২০১৪-১৫ মৌসুমে সংযুক্ত আরব আমিরাতে পাকিস্তানের বিপক্ষে এ দায়িত্বে ছিলেন। ২০১৪ সালে তৃতীয় পর্যায়ের কোচিং প্রশিক্ষণ সম্পন্ন করেন ও অস্ট্রেলিয়া এ দল ও ব্রিসবেনভিত্তিক ন্যাশনাল ক্রিকেট পারফরম্যান্স সেন্টারে ন্যাশনাল পারফরম্যান্স স্কোয়াডে কাজ করেন।

আন্তর্জাতিক ক্রিকেট
প্রথম-শ্রেণীর ক্রিকেট
ভারত গমন, ১৯৯৮
অবসর